# Recueil général et complet des fabliaux des 13e et 14e siècles/LXXXVIII
### LXXXVIII DES BRAIES AU CORDELIER

1 Metre vueil m’entente et ma cure A faire .I. dit d’une aventure Qu’avint à Orliens la cité ; Ce tesmoingne par verité 5Cil qui m’en dona la matire. Il avint, si corn j’oï dire, C’uns clers amoit une borjoise Qui mout estoit sage et cortoise ; Mout savoit d’enging et d’aguet : 10A feme, qui tel mestier fait Et qui veut amer par amors, Couvient savoir guenches et tors, Et enging por soi garantir ; Bien covient que saiche mentir, 15Tele eure est, por couvrir sa honte. La borjoise dont ge vos conte Fu bien de ce mestier aprise, Comme cele qu’amors ot mise Et bien enlacie en ses laz. 20Mout amast d’un clerc le solaz,
Mout vosist et mout li pleüst Qu’entre ses braz toz nuz geüst, Et ele o lui en .I. biau lit, Por avoir du clerc le delit. 25Li sires, qui riens ne savoit Quel corage sa feme avoit, A dit au soir, après mengier, Qu’au point du jor sanz atargier L’esveillast, ne l’obliast mie, 30Et qu’el ne fust trop endormie S’ele de riens son preu amoit : Au jor lever le covenoit Por aler à Meün sor Loire, Où il avoit marchié et foire. 35﻿La borgoise s’en esjoï Forment, quant la parole oï Que ses sires li commanda ; Tot maintenant au clerc manda Qu’il fust la nuit bien esveilliez, 40Et qu’il fust bien appareilliez D’entrer comme bien avertiz Laienz, quant en sera partiz Li sires devant l’ajornée. Que vous feroie demorée ? 45Mais li borgois couchier se vet, Et la dame fu en aguet. Et en grant porpens du prodome D’esveillier au premerain some. ﻿Il dormi, et ele veilla, 50Et quant li sires s’esveilla,
Ele li dit : « Or sus, biaus sire, Certes mout ai au cuer grant ire Que nos avons si longuement Dormi ; ge sai certainement
55Que avez trop fait grant demeure, A paines vendrez mes à eure Huimès à Meün au marchié. » Lors s’est li borjois descouchié, Tost fu vestuz et atornez, 60De son ostel s’en est tornez, Et la borgoise le convoie Sanz plus jusqu’à l’uis de la voie. ﻿A l’issir de laienz li dist : « Ge vos commant à Jesu Crist, 65Qui soit garde de vostre cors. » Atant li borgois se mist hors, Quar d’errer avoit grant besoing. Lors ne fu pas d’ilueques loing, Quant li clers a passé le sueil, 70Qui onques n’ot dormi de l’ueil De tote la nuit por atendre, Si comme vos poez entendre. Quant li sires s’en fu alez, Lors fu li clers plus acolez, 75Et .IIII. tanz baisiez adonques, Que li borgois n’ot esté onques, Qui or s’en vait en sa besoigne. Que vos feroie plus d’aloigne ? Mais ge vos di que la borgoise 80Et li clers, à qui point n’en poise,
Firent mout lie contenance, Ne firent pas grant demorance, Ne grant delai au despoillier ; Li clers toz nuz o la moillier 85Au borgois qui s’en vait se couche ; Braz à braz jurent en la couche ; La borgoise ama le complot, Si fist du clerc ce que li plot. ﻿Et li borgois qui fu levez 90Trop tost, si comme oï avez, Ala son voisin apeler, Qui devoit avoec lui aler, Et li dist : « Or sus, biaus compainz, Tant avons dormi, par toz sainz, 95Que por fous nos poons tenir ; Ainz qu’à Meün puission venir, Sera il bien près de midi. » Et li autres li respondi : « Compainz, estes vos forsenez ? 100Vos n’estes mie bien senez, Qui volez errer à tele eure : Biaus amis, se Dieus me sequeure Et gart mon cors de toz enuiz, Il n’est pas encor mienuiz. 105— Compainz, » fait cil qui s’esbahist, « Dites vos voir ? » Et cil li dist : « Ge vos di voir, par saint Richier. — Ge m’en vois donc, » fait il, « couchier. » ﻿Atant s’en est d’iluec tornez ; 110A son ostel s’en est alez,
Dont vient à l’uis, et si apele. « Dieus, com ci a pesme nouvele, Biaus douz amis, » ce dit la dame ! Mes sires est à l’uis par m’ame, 115Nos somes mout mal asené, Maufé l’ont si tost ramené, Qui li puissent le col brisier. » Et cil ne fine de huchier, Et dist : « Or sus, levez vous tost. » 120Maintenant li clers se repost, Et prist quanque du sien i a,
Fors ses braies qu’il oublia, Dont tuit troi orent puis grant ire. Tant apela à l’uis li sire 125Qu’entrez i est, couchier se vait, Et la dame l’endormi fait ; Cil l’apela ; el fist le sort Com cele qui mout sot de hort. Li borgois delez li se couche, 130Et cele, qui mout fu farouche, Por tenir le vilain à sot, Sailli du lit sanz dire mot, Ausi com s’el fust forsenée ; A haute voiz s’est escriée : 135« Sainte Marie, aïe, aïe, Ce sui trahie et mal baillie, Se vos n’avez de moi merci. » Et puis a dit : « Qui est ce ci Qui s’est couchiez dedenz mon lit ? 140Ja nus hom soulaz ne delit,
Fors mon seignor, n’aura de moi. » Lors fu li sires en esmoi Que sa feme du sens n’issist ; Au plus soef qu’il pot li dist : 145« Bele trés douce chiere amie, Por Dieu ne vos marisiez mie ; Ge sui vostre loiaus espous Qui couchiez m’estoie lez vous. » Et ele l’en a desmenti : 150« Vos avez, » fait ele, « menti ; Mesires est hors de la vile ; Alez vos en, ou, par saint Gile, Ge crierai ja à tel bruit Que no voisin i vendront tuit : 155Il n’a mie caienz bordel. » Mout fist bien le putain lordel La dame, qui bien le sot fere « Mesires est à son afere, » Fait ele à l’uiz, « alez vos en ; 160Vous estes fols et hors de sen, Qui me cuidiez fere mauvese. — Dame, » fait il, « ne vos desplese, Preude feme estes et veroie. Certes trop tost levez estoie, 165Il n’est pas plus de mienuit ; Si vos pri qu’il ne vos anuit Se ge sui arrieres venuz ; Delez vos me couchai toz nuz, Com cil qui l’ai fet maintes foiz, 170Si m’ait Dieus et seinte Croiz,
Mielz vos aim c’onques mais ne fis. ~ Sire, » fait ele, « or m’esbahis De ce qu’ançois ne vos connui. Ge vos en ai fait grant enui, 175Et si m’en tieng or mout por foie ; Or vos connois à la parole. Certes ge m’en esbahis toute. » Maintenant delèz lui se boute ; Si l’acole, et li dist : « Biaus sire, 180Por Dieu, pardonez moi vostre ire, Que ja se de vos aie joie, Que je pas ne vous connoissoie ; Et sachiez, se vos conneüsse, Ja du lit levée ne fusse ; 185Mès j’avoie d’autre paor ; Se g’en estoie en grant fraor, Ne vos en devez merveillier, Mestier n’avez de plus veillier ; Dormez vos, si feroiz que saige. » 190Et cil, qui en ot grant coraige, Si dormi jusqu’au point du jor. Au matin, sanz plus de sejor, Se vesti et apareilla, Et la borgoise qui veilla, 195Commanda à Dieu son seignor. Mès ne set pas la deshonor, Ne la trés grant descouvenue, Que li est cel jor avenue, Quar li sires a si mespris 200Que les braies au clerc a pris,
N’il meïsme ne le set pas. ﻿Et li clercs vint isnel le pas A la dame, si li a dit : « Bele amie, se Dieus m’aït, 205Orendroit m’en covient aler : Qui aime, il doit s’amor celer, Por ce m’en vueil aler matin, Que ne me voient li voisin Hors issir de vostre maison. 210— Biaus amis, vos dites raison, » Dist la dame, « ce m’est avis. » La bouche li baise et le vis, Et il à lui, puis s’entrefont Le gieu por quoi assenblé sont, 215Et, quant il orent fait lor gieu, Si s’entrecommandent à Dieu. Lors prist li clers les autres braies, Puis dist : « Ce ne sont pas les moies, Ainz sont les braies au vilain. » 220Bien fu la dame prise à l’ain. Quant ele a la parole oïe, Mout fu dolente et esbahie ; Sa robe a en son dos vestue. Puis s’en est de son lit issue ; 225Au clerc a teus braies bailliées, Qui sont bones et deliées, Par amor le requiert et prie Que toz les garnemenz li die, Qui pendoient à son braier. 230Et cil n’en fist mie dangier,
Ce m’est avis, trop longuement, Ainz li a dit mout doucement. Lors dist qu’ele n’en doute rien, Qu’ele s’en chevira mout bien, 235Bien en saura venir à chief : Lors s’entrebaisent de rechief. ﻿Atant li clers d’iluec s’en part.
La dame sot mout de renart ; Engigneuse fu de toz tors. 240Quant il fu grant eure de jors, Por changier sa honte à hennor, S’en vint à .I. Frere menor, Se li dist et li regehi Tot ce que vos avez oï, 245Et li prie por Jhesu Crist Qu’il l’i ait, et il li dist : « Dame, » dist il, « et ge comment ? — Dites, » fait ele, « seulement A mon seignor, quant il venra, 250Qui por mauvese me tendra, Que vos braies ai enpruntées, Et desoz ma coite boutées, Por filz ou fille concevoir ; Quar j’avoie songié por voir 255Que ge cele nuit concevroie Enfant quant en mon lit auroie Les braies d’un Frere menor. Sire, » fait ele, « à mon seignor Dites que j’ai ainsi songié. 260— Sachiez bien que si ferai gié
De mout bon gré et volentiers. » Atant s’en va la dame arriers, Qui de ce fu mout esjoïe. ﻿Or est raison que ge vos die 265Du borgois qui fu à geün Venuz au marchié de Meün, Et autres o lui ne sai quanz. Li borgois comme marcheanz Alît o les autres mangier. 270Quant vint à son escot paier, Si cuida prenre son argent ; Si com tesmoignent mainte gent, Si a trové une escritoire, Où li canivez au clerc ere, 275Et son parchemin, et sa penne : Par poi li borgois ne forsenne, Quant il sa borse n’a trouvée ; Lors apele putain provée Sa feme, ce me reconnurent 280Aucun qui en la place furent. Que vos diroie de ce plus ? Mout fut esbahiz et confus De ce qu’ilueques li avint. Cel jor meïsme s’en revint 285A son ostel ; quant vit sa feme. Lors li a dit : « Par mon chief, dame, Or sai ge bien comment il vait ; Enpirié avez vostre plet. » Et la dame, qui fu hardie 290Et qui ne fu pas esbahie,
Li dist hardiement : « Biaus sire, N’aiez en vostre cuer tel ire. Ge sai mout bien que vos avez. La verité pas ne savez 295De ce que vos avez trové ; Bien vous sera por voir prouvé Que de chose qu’aiez trovée Ne doi estre de riens blasmée. Ne soiez de riens en malaise, 300Mais venez, et ne vos desplaise, Ovueques moi dedanz ma chambre. » Et il i vait, et li remambre Tot ce que ge vos ai retret :
Et cil les braies au clerc tret 305D’entor lui, et les seues chauce. Maintenant la dame li hauce Et lieve les pans de la robe, Comme cele qui bien le lobe, Et fet assez male aventure ; 310Li a mises à la çainture Les braies au clerc et pendues, Porter li fist aval les rues, Jusqu’à tant qu’il vint au mostier Là où erent li cordelier : 315Par tans orra autres noveles Qui ne li seront pas mout beles. Tantost com il entra laienz, Si dist : « A il nului çaienz Qui m’enseignast tel cordelier ? » 320Et cil, qui devoit deslier
La borgoise de cele honte Dont vos avez oï le conte, S’est levez et commence à rire. Maintenant d’une part le tire, 325Trestout ce li dist et conseille Tout coiement dedenz l’oreille Que la borgoise li a dit : « Sire, » fait cil, « se Dieus m’aït, Grant joie m’avez el cuer mise ; 330Por poi que n’ai m’a feme ocise, Par mon pechié, et à grant tort. Sire, voz braies vos aport, Vez les ci. » Et il les a prises, En une aumaire les a mises ; 335Puis li dist, que li borjois l’oie, Que Dieus li doint avoir à joie Conceü ce qu’ele a songié. « Amen, » fist cil. Lors prent congié Li borgois au Frere menu. 340﻿A son ostel s’en est venu. Lors acole sa feme et baise : Puis dist : « Dame, ne vos desplaise, S’un poi vos ai faite marrie : Foi que ge doi sainte Marie, 345Tel amende vos en ferai Que jamais de vos ne serai En soupeçon de jalousie. » Or est bien la dame aaisie De faire au clerc sa volenté, 350Qui por s’amor à grant plenté
Ot mis du sien et despendu. Bien a la borgoise rendu Au borgois le sac as besaces ; En toz leus et en totes places 355Porra mais venir et aler, Que ja n’en osera parler Li cous jamais jor de sa vie. Bien s’est la borgoise chevie ; Mout a bien son plait afiné. 360Atant ai mon flabel finé.
* ↑ LXXXVIII. — Des Braies au Cordelier, p. 275. A. — Paris, Bibl. nat., Mss. fr. 837, fol. 154 v$^o$ à 156 r$^o$. B. — Paris,» Bibl. nat.,» Mss. fr.» 19152, fol. 120 v$^o$ à 122 r$^o$. Publié par Barbazan, II, 14, et par Méon, III, 169-180 ; traduit par Legrand d’Aussy, I, 343-349.
* ↑ Vers 2 — B, A raconter une.
* ↑ 5 — A, Si con je truis en la matire. — Ce vers et le suivant sont intervertis dans A.
* ↑ 15 — « est » manque à B.
* ↑ 19 — A, Et mout.
* ↑ 20 — B, du clerc.
* ↑ 21 — A, bien et li.
* ↑ 23 — B, Cele se jut.
* ↑ 27 — B, Li dist .I. jor.
* ↑ 29 — A, qu’el nel lessast mie.
* ↑ 34 — A, ou foire.
* ↑ 35 — B, mout s’esjoï.
* ↑ 40 — Ce vers manque à B.
* ↑ 42 — en. B, il.
* ↑ 43 — B, De sire.
* ↑ 45 — A, Mais. — A, s’en vait.
* ↑ 46 — B, Mais la dame. — A, fu en bon point.
* ↑ 49 — A, cele.
* ↑ 54 — sai. B, sa.
* ↑ 55 — A, Que trop avez.
* ↑ 58 — li borjois. A, li preudom.
* ↑ 59 — A, Si s’est.
* ↑ 66 — A, preudom s’en ist.
* ↑ 67 — B, Qui avoit d’errer.
* ↑ 68 — A, Il ne fu.
* ↑ 69 — a. A, ot.
* ↑ 78 — A, longue aloingne.
* ↑ 81 — B, liée.
* ↑ 83 — A, grant dolor.
* ↑ 86 — A, sus la.
* ↑ 88 — A, Du clerc si fist.
* ↑ 90 — B, Si tost comme oï avez (faux).
* ↑ 91 — son voisin. B, .I. preudom.
* ↑ 102 — B, Beaus compainz.
* ↑ 103 — A, Et il me gart.
* ↑ 108 — m’en. B, me.
* ↑ 110 — B, est repairiez.
* ↑ 112 — pesme. B, male.
* ↑ 115 — A, Malement sommes.
* ↑ 116 — B, Deables le ront amené.
* ↑ 119 — vous. B, l’uis.
* ↑ 124 — li. A, ses.
* ↑ 125 — B, Tantost .I. poi.
* ↑ 128 — A, Icele.
* ↑ 130 — mout fu. B, fist le.
* ↑ 131 — à. B, por.
* ↑ 133 — A, se fust.
* ↑ 136 — A, Or sui je morte.
* ↑ 138 — A, Qui est ce couchiez delez mi.
* ↑ 139 — A, Qui est entrez.
* ↑ 148 — A, Qui m’estoie couchiez.
* ↑ $^{et}$ 151 et 158 — B, Mis.
* ↑ 159 — à l’uiz. A, « alez.
* ↑ 160 — B, Mout estes fous et hors du sen.
* ↑ 169 — B, mainte.
* ↑ 174 — A, Je vous ai fet mout.
* ↑ 175 — B, Ge m’en tieng ore.
* ↑ 179 — et li dist. B, puis dist.
* ↑ 181 — A, Se je de vous joieuse soie.
* ↑ 183 — B, Sachiez se ge.
* ↑ 184 — levée. B, issue.
* ↑ 186 — « en » manque dans A.
* ↑ 188 — A, N’avez mestier.
* ↑ 191 — A, Dormi jusques.
* ↑ 195 — B, Commande.
* ↑ 198 — A, cel jor li est.
* ↑ 199 — A, Que ses sires.
* ↑ 203 — si. A, se.
* ↑ 209 — A, Issir fors.
* ↑ 220 — fu. B, est.
* ↑ 222 — B, Mout malement fu.
* ↑ 225 — A, autres braies baillies.
* ↑ 226 — A, Qui furent blanches et delies.
* ↑ 227 — le. A, li. — B, Par amors li commande.
* ↑ 228 — les. A, ses.
* ↑ 230 — B, Et ne s’en fist pas proier.
* ↑ 234 — B, Ele se convenra.
* ↑ 239 — tors. B, jors.
* ↑ 240 — B, Quant fu grant eure et grant jorz.
* ↑ 241 — A, Por chacier.
* ↑ 247 — dist il. B, por Dieu.
* ↑ 251 — A, en ai portées.
* ↑ 255 — A, Que cele nuit conceveroie.
* ↑ 256 — A, .I. enfant qu’en.
* ↑ 258 — fait ele. A, dist ele.
* ↑ 260 — B, Dame, » fait il, « mout volentiers.
* ↑ 265 — A, toz fu jeun.
* ↑ 266 — A, du marchié.
* ↑ 267 — A, Et d’autres.
* ↑ 270 — A, ce vint à l’escot.
* ↑ 273 — B, Trové a une (faux).
* ↑ 277 — A, il n’a sa borse.
* ↑ 278 — A, l’apele.
* ↑ 279-280 — Ces vers manquent dans A.
* ↑ 282 — B, conclus.
* ↑ 284 — A, Celui jor meïsmes s’en vint.
* ↑ 286 — A, « Dites moi, » fet il, « bone dame.
* ↑ 287 — A, Vous savez bien.
* ↑ 290 — A, Qui ne fu pas trop.
* ↑ 292 — A, grant ire.
* ↑ 299-300 — Ces vers manquent dans A.
* ↑ 301 — A, Or venez o moi en ma chambre.
* ↑ 304 — B, let.
* ↑ 305 — B, De son dos, les soes si chauce.
* ↑ 307 — la. A, sa.
* ↑ 312-316 — Ces vers sont remplacés dans A : Qu’il porta à Meün vestues : « Portez les, sire, au cordelier, Tout maintenant sanz delaier.
* ↑ 317 — A, Si tost.
* ↑ 318 — B, Cil li dist : « A il nul çaienz.
* ↑ 324 — B, Tantost à une part.
* ↑ 326 — B, Trestot belement en l’oraille.
* ↑ 327 — a. A, ot.
* ↑ 328 — A, fet il.
* ↑ 330 — A, Par poi.
* ↑ 333 — A, cil.
* ↑ 335 — A, Puis a dit.
* ↑ 338 — A, fet cil. — B, prist.
* ↑ 340 — A, en est.
* ↑ 342 — A, « Dame, » dist il.
* ↑ 343 — A, Se je vous ai.
* ↑ 348 — B, Or est la dame bien aisie.
* ↑ 356 — A, n’en estovra.
* ↑ 359-360 — A : Qui bien et bel son plet define ; Atant mon fablel ici fine. Ce fabliau a inspiré un grand nombre de conteurs italiens et français. Citons, entre autres, Sacchetti, le Pogge, Grécourt, de Chevigné, etc. Nous le retrouvons dans la farce du Frère Guillebert (Anc. Th. fr., I, 305). Ce conte est sans doute d’origine milésienne, et Apulée raconte une histoire du même genre.